Peter Wilkinson Howitt

**Peter Wilkinson Howitt** (* 31. Mai 1946) is en kanaadsch Wertschapswetenschapler an de Brown University. 2025 wunn he den Alfred-Nobel-Gedächtnispries för Wertschapswetenschapen för sien Forschungen to de Theorie vun dat düersam Wassdom dör schöpferische Zerstörung.

## Leven
Howitt kreeg 1968 an de McGill University en Bachelor un 1969 an de University of Western Ontario en Master. Sien Doktertitel (Ph.D.) kreeg he 1973 mit de Arbeit *Theory of Monetary Dynamics* an de Northwestern University. He harr all af 1972 en eerste Professur *(Assistant Professor)* an de University of Western Ontario inne, af 1977 as *Associate Professor*. Nah en Gastprofessur an de Hebrääsch Universität Jerusalem (1980) kreeg he af 1981 an de University of Western Ontario en ordentlich Professur. Wiedere Gastprofessuren hemm hüm an de Universität Laval (1985), an dat Massachusetts Institute of Technology (MIT, 1988) un de Université Paris 1 Panthéon-Sorbonne (1989) führt.

1995 hett Howitt de University of Western Ontario verlaaten un kreeg  – nah en wiedere  Gastprofessur 1995/96 an de Universität Toulouse I – 1996 en Professur an de Ohio State University. 2000 wessel Howitt an de Brown University in Providence, Rhode Island. Siet 2013 is he do ras emeriteert Perfesser in Forschung un Lehre tätig.

Siet 1992 is Howitt Liddmaat vun de Royal Society of Canada. Siet 2001 forscht Howitt för dat National Bureau of Economic Research in Cambridge, Massachusetts, siet 2003 för dat *C.D. Howe Institute* in Toronto, Kanada. 2009 kreeg he en Ehrendoktorat vun de University of Guelph.

## Wirken
Howitt befaat sück mit Wassdomstheorien, insbesünnere in’n Betoog up de Modelle vun Joseph Schumpeter, un mit schöpferischer Zerstörung *(creative destruction)* un hör quantitative Analyse.

Sien Arbeiten *A Model of Growth through Creative Destruction* un *Endogenous Growth Theory* (beid mit Philippe Aghion) wurrn (Stand 2014) mehr as 1300-mal bzw. mehr as 1100-mal ziteert un hörrn to de an’n meesten ziteert wertschapswetenschaplichen Arbeiten nah 1955. För 2019 kreeg he den BBVA Foundation Frontiers of Knowledge Award in Ökonomie.

Siet 2014 tell Thomson Reuters Howitt (un Aghion) wegen de Tall vun hör Zitatschonen to den Favoriten up en Nobelpries för Weertschapswetenschapen (Thomson Reuters Citation Laureates). De hett he denn 2025 gemeensam mit Joel Mokyr un Philippe Aghion wunnen. Aghion un Howitt deelen sück de Hälft vun den Prie „för de Theorie vun den düersam Wassdom dör schöpferische Zerstörung“.

## Schriften
* *Monetary Policy In Transition: A Study of Bank of Canada Policy 1982–85.* Toronto: C.D. Howe Institute, 1986.
* *The Keynesian Recovery and Other Essays.* Philip Allan and University of Michigan, 1990.
*  (mit Philippe Aghion) *A Model of Growth Through Creative Destruction*. Econometrica, 60:2 (März 1992), 323–351
* (as Herutgever) *The Implications of Knowledge-Based Growth for Micro-Economic Policies.* Calgary, University of Calgary Press, 1996.
* (mit Philippe Aghion) *Endogenous Growth Theory.* Cambridge, MA: MIT Press, 1998.
* (as Herutgever, mit Elisabetta de Antoni un Axel Leijonhufvud) *Money, Markets and Method: Essays in Honour of Robert W. Clower.* Edward Elgar Publishing Co., 1999.
* (mit Philippe Aghion) *The Economics of Growth.* Cambridge, MA: MIT Press, 2009.

## Weblinks
* Peter Howitt un Levensloop (PDF, 65 kB) bi de Brown University (brown.edu)

## Enkeld Nahwiesen